05/01/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución 31184/2016 do 20/12/2016 pola que convoca o proceso de elaboración dunha lista para selección de persoal interino. Posto de administrativo

ANUNCIO Resolución 31184/2016, do 20/12/2016, pola que convoca o proceso de elaboración dunha lista para selección de persoal interino. Posto de Administrativo. RESOLUCIÓN POLA QUE SE CONVOCA O PROCESO DE ELABORACIÓN DUNHA LISTA DE ASPIRANTES PARA A SELECCIÓN DE PERSOAL FUNCIONARIO INTERINO E/OU LABORAL TEMPORAL, POSTO DE ADMINISTRATIVO DE ADMINISTRACIÓN XERAL Don Valentín González Formoso, Presidente da Deputación Provincial da Coruña Visto o expediente relativo á convocatoria do procedemento para elaborar unha lista de aspirantes para a selección de persoal funcionario interino e/ou persoal laboral temporal para o postos de Administrativo (Subgrupo C1), no que se acreditan os seguintes I.–ANTECEDENTES I.1. –Estando esgotada a lista de aspirantes para a selección de persoal funcionario interino e/ou laboral, para o posto de administrativo de administración xeral, é preciso dispor de unha nova lista para a cobertura de posibles vacantes e substitucións que podan xurdir mediante os correspondentes nomeamentos de funcionarios interinos, ata que as ditas prazas sexan cubertas polo procedemento regulamentario. I.2. –O procedemento vixente nesta Deputación para a selección de persoal temporal está contido no Regulamento aprobado ao efecto, que establece o procedemento de elaboración das listas de aspirantes correspondentes, que se levará a efecto de conformidade coas bases que rexerán a convocatoria pública do proceso selectivo necesario. II.–FUNDAMENTOS DE DEREITO O Regulamento da selección de persoal funcionario interino e laboral temporal desta Deputación (BOP núm.151, do 2 de xullo de 2008), en canto se refire ao procedemento para a selección mediante o sistema de listas. De conformidade coa normativa citada e demais concordante e de aplicación RESOLVO: Convocar o procedemento de elaboración dunha lista de aspirantes para a selección de persoal funcionario interino e/ou laboral temporal para postos de Administrativos/as (Subgrupo C1), de Administración Xeral, que se rexerá polas Bases aprobadas ao efecto pola Xunta de Goberno do 16 de decembro de 2016. Bases para elaborar as listas para a selección de persoal funcionario interino para posibles nomeamentos, para postos de Administrativos/as (C1), de Administración Xeral Primeira. –As solicitudes para tomar parte no proceso deberán presentarse no modelo oficial que se facilitará por esta Deputación Provincial (Rexistro Xeral, Servizo de Planificación e Xestión de Recursos Humanos e na páxina web www.dicoruna.es/diputacion/impresos, no prazo de 20 días naturais, contados a partir do seguinte ao da publicación das presentes Bases no Boletín Oficial da Provincia, debidamente cubertas e acompañadas dos documentos que acrediten a titulación esixida e, no seu caso, os demais requisitos que se sinalen para cada posto dos que se trata (orixinais ou copias compulsadas), ademais dunha fotocopia simple do documento nacional de identidade. Segunda. –Rematado o prazo de presentación de solicitudes, a Presidencia da Corporación, no prazo máximo de quince días, declarará aprobadas as relacións de persoas admitidas e excluídas, que se publicará no Boletín Oficial da Provincia, establecéndose un prazo de dez días a efectos de reclamacións. Logo de rematado o dito prazo, a Presidencia aprobará a relación definitiva de persoas admitidas e excluídas e determinará o lugar, a data e hora de comezo do primeiro exercicio das probas selectivas, así como a relación nominal das persoas que compoñerán o Tribunal Cualificador, todo o que se publicará no Boletín Oficial da Provincia. Terceira. –Os tribunais constarán dun/ha presidente/a, tres vogais funcionarios/as da Deputación e un/ha secretario/a, que haberán de cumprir os requisitos sinalados no art.60 do Real decreto lexislativo 5/2015 de 30 de outubro polo que se aproba o texto refundido da Lei do Estatuto Básico do Empregado Público, e demais normativa aplicable. Os tribunais poderán dispoñer a incorporación aos seus traballos de persoal asesor especialista para as probas selectivas correspondentes, limitándose éste a prestar a súa colaboración nas súas especialidades técnicas. Os tribunais terán a categoría e o dereito de percibir as contías correspondentes, de conformidade co disposto no R. D. 462/2002 e lexislación complementaria. Cuarta. –Unha vez comezadas as probas selectivas e de conformidade coa normativa vixente, os anuncios de celebración das sucesivas probas expoñeranse nos locais nos que se celebrou a proba anterior, con doce horas de antelación, como mínimo con respecto ao seu comezo, se se trata do mesmo exercicio, ou de vinte e catro, se se trata dun novo. Unha vez que conclúan os procesos selectivos, os tribunais formularán as súas propostas á Presidencia da Corporación, para aprobar as listas correspondentes. Quinta. –En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2009) e na normativa de acceso á funcións pública vixente. Así mesmo, estas Bases e convocatoria e cantos actos administrativos se deriven dela, poderán ser impugnados nos casos e na forma establecidos pola Lei 30/1992, do Réxime xurídico das administración públicas e do procedemento administrativo común. Requisitos e forma de selección: Requisitos: Bacharel, Formación Profesional de 2.º grao ou equivalente. Proba selectiva: 1.º exercicio obrigatorio e eliminatorio: consistirá na contestación dun cuestionario de 40 preguntas con 3 respostas alternativas sobre as materias obxecto do temario que figura no seguinte programa, nun tempo máximo total de 1 hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos. Cada pregunta correcta obterá unha puntación de 0,25 e cada pregunta incorrecta descontará 0,05 puntos.2.º exercicio obrigatorio e eliminatorio: consistirá en resolver no tempo máximo de 1 hora, un suposto práctico relacionado coas funcións a desenvolver. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos. Para a realización do suposto práctico as persoas aspirantes poden, en todo momento, facer uso dos textos legais e das coleccións de xurisprudencia dos que acudan provistos.3.º exercicio. –De carácter obrigatorio, excepto para quen teña acreditado o nivel de coñecemento do galego: Celga 4, que estará exento/a de realizar o exercicio. Consistirá na tradución nun tempo máximo de 1 hora dun texto do castelán ao galego e outro do galego ao castelán a proposta do Tribunal. Este exercicio será cualificado como apto ou non apto. Programa: Tema 1. –A Constitución Española de 1978: Estrutura. Especial referencia aos dereitos fundamentais e liberdades públicas. Principios rectores da política social e económica. Tema 2. –O Estatuto de Autonomía de Galicia: Estrutura e contido. Especial referencia ao goberno da Comunidade Autónoma. Competencias en xeral. Tema 3. –Organización territorial do Estado na Constitución. Título VIII: Principios xerais. A administración local. As Comunidades Autónomas Tema 4. –Lei 7/1985, de 2 de abril, Reguladora das Bases de Réxime Local: Titulo I: disposicións xerais. Competencias dos municipios. A provincia. Tema 5. –Lei 39/2015 de 1 de outubro do Procedemento Administrativo Común das Administracións Públicas: Actividade das Administracións Públicas: normas xerais de actuación. Términos e prazos. Os actos administrativos. Tema 6. –Lei 39/2015: Procedemento administrativo común: garantías do procedemento. Fases do procedemento. Tema 7. –Lei 39/2015: Recursos administrativos: Principios xerais. Clases de recursos. Tema 8. –Lei 40/2015, de 1 de outubro de Réxime Xurídico do sector público: Relacións interadministrativas: Principios xerais. Deber de colaboración. Relacións electrónicas entre as Administracións. Lei Orgánica 15/1999, de 13 de outubro de Protección de datos de carácter persoal: Principios da proteción de datos. Tema 9. –Real Decreto Legislativo 3/2011 de 14 de novembro, texto refundido da Lei de Contratos do Sector Público: Tipos de contratos. Partes no contrato. órganos de contratación. Obxecto, prezo e contía do contrato. Garantías esixibles na contratación do sector público. Preparación dos contratos: expediente de contratación. Pregos de cláusulas administrativas e de prescripcions técnicas. Adxudicación dos contratos das AAPP: normas xerais. Publicidade. Licitación. Seleción do adxudicatario. Tema 10. –Real Decreto Legislativo 5/2015 de 30 de outubro polo que se aproba o texto refundido da Lei 7/2007 de 12 de abril do Estatuto Básico do Empregado Público: Clases de persoal. Estructuración do emprego público. Provisión de postos de traballo e movilidade. Deberes dos empregados públicos. Código de conduta. Tema 11. –Lei 9/2007, de 13 de xuño de Subvencións de Galicia: Obxecto. Concepto. Ámbito de aplicación. Disposicións comúns ás subvencións públicas. Tema 12. –Lei 58/2003, de 17 de decembro, Xeral Tributaria: concepto, fins e clases de tributos. Concepto de: obrigados tributarios, domicilio fiscal, base imponible, base liquidable, tipo de gravame, cota tributaria, débeda tributaria. O pago: formas de pago, momento do pago, prazos para o pago. Definición de: xestión tributaria, inspección tributaria, recaudación tributaria. Tema 13. –Texto refundido da Lei reguladora das Facendas Locais: enumeración dos recursos das facendas locais. Orzamentos xerais das entidades locais: definición, ámbito temporal, contido e anexos, procedemento de elaboración e aprobación inicial e definitiva, entrada en vigor. Créditos extraordinarios e suplementos de crédito. Ámbito de aplicación da función interventora. Fiscalización previa. Control financeiro. A presente resolución, que pon fin á vía administrativa, é susceptible de interposición de recurso potestativo de reposición perante o Presidente, nos termos e prazos sinalados na Lei 39/2015, do Procedemento Administrativo Común das Administracións Públicas e; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 21 de decembro de 2016. O Presidente O Secretario Xeral PDFR 21179/2015 do 01/10/2015 O Deputado Antonio Leira Piñeiro José Luis Almau Supervía